Sportistët dhe terapia kineze me kupa
Praktika tradicionale kineze e shërimit ka një origjinë disa mijëra vjeçare
Gjatëlojrave olimpike kemi parë shumë sportistë me shenja të errëta ngjyrë vjollcë në shpinë. Këto shenja ishin të dallueshme tek ylli amerikan i notit Michael Phelps. Njollat janë shkaktuar nga një praktikë e mjekësisë popullore që njihet si “hedhja e kupave”. Kjo është një praktikë tradicionale kineze me origjinë disa mijëra vjeçare. Ylli amerikan i notit, Michael Phelps, i cili fitoi medaljen e 19 të artë të dielën, është një prej sportistëve që praktikon mjekësinë tradicionale kineze me kupa. Gjatë terapisë, kupat vëndosen mbi ato pjesë të trupit që kanë nevojë për kurim. Thuhet se kjo metodë lufton lëndët toksike në organizëm, përmirëson qarkullimin e gjakut, zbut lëndimet tek muskujt e madje ndihmon në kurimin e pagjumësisë. Sun Huanjiang është një prej specialistëve, që ka praktikuar këtë lloj terapie prej afro 26 vitesh. Terapia me kupa e ka origjinën 6 mijë e 500 vjet më parë në Kinën e lashtë. Po ashtu ka një histori të gjatë në Lindjen e Mesme dhe Egjipt. Praktika në fjalë ka patur më pak popullaritet mes shoqërive mjekësore skeptike në perëndim. 70 vjeçari Tong Xun është profesor në pension i specializuar në studimet fetare. 75 vjeçarja Wang Shufeng, thotë se trajtimi i lehtësoi me shpejtësi simptomat që kishte para se të vizitohej në një klinikë të mjekësisë tradicionale kineze. Media sociale kineze është pushtuar nga fotot dhe postimet e shpinës së yllit amerikan të notit Michael Phelps, të mbuluar nga njolla të rrumbullakta që nga debutimi i tij këtë javë.